Επίδραση μακροχρόνιας λίπανσης με υγρή κόπρο βοοειδών σε ορισμένες μικροβιολογικές ιδιότητες ενός ασβεστούχου εδάφους
Creators: name: Ζιώγας, Μιχαήλ Γεωργίου
Publisher: name: Aristotle University of Thessaloniki
Year: 2017
Subjects: εδαφολογία
υγρή κόπρος βοοειδών
μικροβιολογικά χαρακτηριστικά εδάφους
soil science
liquid cattle manure
microbial soil characteristics

description: H υγρή κόπρος βοοειδών χρησιμοποιείται ως λίπασμα και εδαφοβελτιωτικό υλικό και επιδρά στην μικροβιακή κοινότητα των γεωργικών εκτάσεων. Σκοπός της εργασίας ήταν να μελετηθεί η επίδραση της μακροχρόνιας λίπανσης με υγρή κόπρο βοοειδών στην ποσότητα, την δραστηριότητα και την ποικιλομορφία της μικροβιακής κοινότητας αλλά και την δομή ενός ασβεστούχου εδάφους, σε σύγκριση με δύο τρόπους εφαρμογής ισοδύναμης ανόργανης Ν-ούχου λίπανσης. Το φθινόπωρο του 2014 συλλέχθηκαν επιφανειακά (0-20cm) σύνθετα δείγματα εδάφους ριζόσφαιρας καλαμποκιού από συνολικά 24 τεμάχια ενός πειραματικού αγρού στο Αγρόκτημα του A.Π.Θ., το οποίο είχε χρησιμοποιηθεί σε 16ετές πείραμα λίπανσης. Οι μεταχειρίσεις, οι οποίες εφαρμοζόταν στα ίδια πειραματικά τεμάχια κάθε χρόνο, εκτός από την χρονιά της δειγματοληψίας ήταν οι εξής: i) ενσωμάτωση στο έδαφος υγρής κόπρου βοοειδών, σε ποσότητες ισοδύναμες με την συνιστάμενη για την κάθε καλλιέργεια ανόργανη Ν-Ρ λίπανση, πριν την σπορά, ii) εφάπαξ εφαρμογή της συνιστάμενης για την κάθε καλλιέργεια ανόργανης Ν-Ρ λίπανσης, πριν την σπορά iii) όπως η ii, αλλά με εφαρμογή της Ν-ούχου λίπανσης σε 2 δόσεις και iv) χωρίς λίπανση (μάρτυρας). Μετρήθηκαν το Ν της μικροβιακής βιομάζας, η εύκολα εκχυλιζόμενη εδαφική πρωτεΐνη σχετιζόμενη με τη γλομαλίνη (ΕΕ-ΕΠΣΓ), η δραστηριότητα της αλκαλικής φωσφατάσης, η κατανομή του μεγέθους των συσσωματωμάτων και η σταθερότητά τους στη διαβροχή, ο αριθμός σπορίων ΔΜΜ και μορφοτύπων τους στο έδαφος και ο μυκορριζικός αποικισμός των ριζών. Η 16ετής εφαρμογή υγρής κόπρου βοοειδών δεν διαφοροποίησε την συγκέντρωση του Ν της μικροβιακής βιομάζας, της αλκαλικής φωσφατάσης και της ΕΕ-ΕΠΣΓ του εδάφους, την σταθερότητα στην διαβροχή των συσσωματωμάτων, την κατανομή μεγέθους των συσσωματωμάτων, τον συνολικό αριθμό των σπορίων και τον αποικισμό των ριζών των φυτών του καλαμποκιού με μυκορριζικούς μύκητες. Παρόλα αυτά υπήρχαν αυξητικές τάσεις με την εφαρμογή της κόπρου ή της ανόργανης λίπανσης, ιδιαίτερα στην αλκαλική φωσφατάση. Ένα χρόνο μετά την παύση εφαρμογής οργανικής ή ανόργανης λίπανσης οι όποιες διαφορές πιθανόν υπήρχαν εξαλείφτηκαν, πιθανότατα εξ αιτίας του είδους της κόπρου (υγρή – όχι στερεή), της σύστασής της (κυρίως της χαμηλής περιεκτικότητάς της σε οργανική ουσία), των σχετικά μικρών ποσοτήτων εφαρμογής της σε σχέση με αυτές που αναφέρονται στη βιβλιογραφία και των εδαφικών συνθηκών του αγρού (υψηλές τιμές pH, ύπαρξη ανθρακικού ασβεστίου). Ειδικά η έλλειψη συσχέτισης μεταξύ ΕΕ-ΕΠΣΓ με τη σταθερότητα των συσσωματωμάτων αποδίδεται στο ότι σε ασβεστούχα εδάφη ο κύριος παράγοντας συσσωμάτωσης δεν είναι η περιεκτικότητα σε ΕΕ-ΕΠΣΓ
description: Liquid cattle manure is used as fertilizer and soil amendment and affects the soil microbial community. The objective of this study was to investigate the effect of long term fertilization with liquid cattle manure on the activity and diversity of the soil microbial community and structure of a calcareous soil compared with single or split inorganic N fertilizer application. Composite surface corn rhizosphere soil samples (0-20cm) were collected from plots of a long term experimental field of the university farm of AUTH, during the autumn of 2014. The field had received treatments for sixteen years in two previous fertilization experiments, except for the last year before the sampling. The treatments were: i) soil incorporation of liquid cattle manure before sowing at a rate equivalent to the recommended N-P inorganic fertilization for the crops, ii) application of the recommended inorganic N-P fertilization, before sowing, iii) identical to ii, but with split N application and iv) no fertilization (control). The soil samples were analyzed for microbial biomass N, easily-extractable glomalin-related soil protein (EE-GRSP), alkaline phosphatase, aggregate size distribution and stability, number and morphotypes of AMF spores and percentage of AMF root colonization. The results showed that after sixteen years of liquid cattle manure or inorganic fertilizers addition to soil, the concentration of the microbial biomass N, alkaline phosphatase and EE-GRSP did not change. Furthermore water stable aggregates, soil aggregate distribution, spore quantity and morphotypes of arbuscular mycorrhizal fungi and AMF root length colonization did not change as well. However trends of increase in the parameters measured were observed for manure or fertilizer application, particularly for the alkaline phosphatase. One season after the cessation of organic or inorganic fertilization any differences that could existed disappeared, with the type of manure (liquid not solid), its composition (low organic matter content), the low application rates relatively to those usually reported in the literature, and the soil characteristics (high pH, calcareous soil) being the most likely contributing factors. The observed lack of correlation between EE-GRSP in particular indicates that in calcareous soils, the main factor influencing soil aggregation doesn’t seem to be the EE-GRSP content